Държавен вестник, бр. 26, 2011 г., стр. 43

БРОЙ  26	
Д Ъ Р Ж А В Е Н  В Е С Т Н И К 	
СТР.  43  
ще влезе в сила спрямо съответната страна 
12 месеца, след като Секретариатът получи 
уведомление за това.
Член 10
Изменения
1. Изменение на приложенията към това 
споразумение
Централната комисия за корабоплаването 
по Рейн и договарящите се администрации 
незабавно уведомяват Секретариата за всякак­
ви промени по отношение на компетентните 
органи в приложения 1 и 2. Секретариатът 
съответно ще поправи въпросното приложение 
и ще го препрати към Централната комисия 
за корабоплаването по Рейн и договарящите 
се администрации възможно най-бързо.
2. Изменение на споразумението
Централната комисия за корабоплаването 
по Рейн или договарящата се администрация 
може да направи предложение за изменение 
на споразумението до Секретариата. Централ­
ната комисия за корабоплаването по Рейн и 
договарящите се администрации уведомяват 
Секретариата за своята позиция и изпращат 
коментарите си в рамките на два месеца, 
след като са били уведомени от Секретариата 
за направеното предложение. В отговора си 
конкретно трябва да съобщят дали смятат, че 
трябва да се свика съвместна среща. Липса 
на отговор в рамките на два месеца се счита 
за съгласие с предложението. Измененията 
влизат в сила шестдесет дни след приемането 
им. Секретариатът разпространява изменената 
версия на споразумението до ЦККР и всички 
договарящи се администрации преди датата, 
на която изменението влиза в сила. 
Член 11
Заключителни разпоредби
1. Споразумението влиза в сила на 1 юли 
2011 г.
Централната комисия за корабоплаването 
по Рейн и договарящите се администрации 
трябва да информират писмено Секретариата 
възможно най-бързо и не по-късно от 1 юли 
2011 г. за влизането в сила на споразумението 
съгласно националното законодателство на 
договарящите се администрации. Секрета­
риатът ще информира ЦККР и останалите 
договарящи се администрации.
2. Всяка национална администрация, чиито 
служебни книжки изпълняват условията, посо­
чени в Резолюция на ЦККР 2008-II-8, може да 
се включи към споразумението при единодуш­
но съгласие на ЦККР и всички договарящи се 
администрации. Присъединяването става без 
забележки и се отнася до споразумението във 
вида му към момента на присъединяването. 
Официалната молба за присъединяване се 
регистрира към Секретариата, който неза­
бавно информира ЦККР и договарящите се 
администрации. Присъединяването се счита 
за прието, освен ако ЦККР или някоя от 
договарящите се администрации не изпрати 
писмен протест в срок шест месеца от уведо­
мяването от Секретариата. Всеки протест ще 
бъде разгледан на съвместна среща. След това 
присъединяването подлежи на единодушно 
приемане от страна на страните, присъства­
щи на съвместната среща. Страните, които 
не присъстват, имат един месец, в който да 
отправят протест. Присъединяването влиза в 
сила три месеца след приемането от ЦККР 
и всички договарящи се администрации по 
реда, описан по-горе.
3. Централната комисия за корабоплава­
нето по Рейн или всяка от договарящите се 
администрации може да се оттегли от това 
споразумение чрез писмено уведомление до 
Секретариата, който информира ЦККР и до­
говарящите се администрации. Денонсирането 
ще влезе в сила 12 месеца след получаване 
на уведомлението от другата страна.
4. Споразумението не представлява договор 
или международно споразумение съгласно 
международното публично право, което 
поражда отговорности за договарящите се 
администрации като държави или за ЦККР 
като международна организация. Споразуме­
нието се сключва, без да се засягат правата 
и задълженията, произтичащи от което и да 
е международно споразумение или регламент 
на ЕС. 
5. Френските, немските, холандските и 
английските текстове на споразумението 
са еднакво достоверни. Подписаните копия 
трябва да бъдат депозирани в Секретариата. 
Завереното точно копие на всеки език трябва 
да бъде дадено на ЦККР и на всяка от до­
говарящите се администрации. Всяка дого­
варяща се администрация трябва да осигури 
превода на споразумението на официалния 
си национален език.
Подписано на 8 декември 2010 г.
3537
НАРЕДБА № Н-3
от 15 март 2011 г.
за определяне на методиката за изчисляване 
на разходите за потребление на енергия, еми­
сии на въглероден диоксид, азотни оксиди, 
неметанови въглеводороди и прахови частици 
през целия експлоатационен период на път­
ните превозни средства
Чл. 1. С наредбата се определя методиката 
за изчисляване на разходите за потребление 
на енергия, емисии на въглероден диоксид, 
азотни оксиди, неметанови въглеводороди и 
прахови частици през целия експлоатационен 
период на превозните средства.
Чл. 2. (1) При възлагане на обществена 
поръчка за доставка на пътни превозни сред­
ства от категории М и N възложителите са 
длъжни да вземат предвид енергийните ас­